Näitä kanarialinnunkeltaisia tupsahtelee nyt kaupunkiin

Ensimmäisten 50 kaupunkipyöräaseman joukkoon kuuluu myös Sörnäisten metroaseman asema. Kaupunkipyöräpalvelu on tarkoitus ottaa käyttöön 2. toukokuuta. Jussi Vehkasalo Katso isompi kuva

Jussi Vehkasalo

Kirkkaankeltaisia kaupunkipyöräasemia on valmistunut Helsinkiin jo melkoinen määrä.

Uusi asema, jonka näkyvimpänä osana keltaiset pyörätelineet ovat, löytyy esimerkiksi Sörnäisten metroaseman vierestä.

Kaupunkipyörät ilmestyvät Helsingin katukuvaan vapun jälkeisenä maanantaina 2. toukokuuta.

Rekisteröityminen kaupunkipyörien käyttäjäksi tapahtuu osoitteessa www.hsl.fi/kaupunkipyörät

Tunnistautumisessa voi käyttää myös HSL:n matkakorttia."

Nyt voi rekisteröityä koko kaudeksi, joka kestää toukokuun alusta lokakuun loppuun.

Rekisteröityminen viikon ja päivän mittaisiksi kausiksi alkaa, kun kaupunkipyörät saadaan käyttöön eli 2. toukokuuta.

Koko kauden kausimaksu on 25 euroa, viikon kausimaksu 10 ja päivän kausimaksu 5 euroa. Kausimaksu veloitetaan maksukortilta, jonka tiedot syötetään järjestelmään rekisteröitymisen yhteydessä.

Rekisteröitymisen yhteydessä käyttäjä saa henkilökohtaisen pyöräilijätunnuksen ja pin-koodin pyörän noutoa varten.

Pyörän saa käyttöönsä pyöräasemalta syöttämällä pyöräilijätunnuksen ja pin-koodin pyörän ohjaustangossa olevaan näyttöön.

Pyöräilijätunnuksen sijaan tunnistautumisessa voi käyttää myös HSL:n matkakorttia.

Kaupunkipyörällä saa ajaa puoli tuntia veloituksetta jokaisella käyttökerralla. Pidemmästä yhtäjaksoisesta käytöstä veloitetaan pieni lisämaksu, ja viimeistään viiden tunnin kuluessa pyörä on palautettava jollekin pyöräasemalle.

Pyöräasemien sijainti sekä reaaliaikainen tieto saatavilla olevista pyöristä tulevat näkyviin uuteen, kehitteillä olevaan Reittioppaaseen.

Tieto saatavilla olevista pyöristä tulee uuteen Reittioppaaseen."

Kaupunkipyörät lisätään osaksi reititystä, eli niitä tarjotaan yhdeksi kulkuvaihtoehdoksi muiden joukkoliikennemuotojen rinnalla.

Kehitteillä olevaan Reittioppaaseen pääsee tutustumaan osoitteessa beta.reittiopas.fi/kaupunkipyörät

Kaupunkipyöräjärjestelmä otetaan käyttöön alkuvaiheessa 50 pyöräaseman ja 500 pyörän laajuisena. Asemia on aluksi Taka-Töölöstä Sörnäisiin.

Tavoitteena on, että vuonna 2017 olisi käytössä 1500 pyörän ja 150 aseman järjestelmä, joka ulottuu Munkkiniemeen, Pasilaan ja Kumpulaan asti.

HKL vastaa kaupunkipyöräpalvelun hankinnasta ja markkinoi palvelua yhdessä HSL:n kanssa. HOK-Elannon Alepa-ketju on kaupunkipyörien pääyhteistyökumppani ja tukee järjestelmän toteuttamista.